Vi arbejder med feedback mellem mennesker, altså ikke den feedback som foregår mellem elektroniske komponenter. Mere specifikt fokuserer vi på feedback i arbejdslivet, selvom feedback også er et spændende emne inden for hjemmets fire vægge.
Lad os starte med en definition af feedback, for at komme i gang:
”Feedback er udveksling af perspektiver og information, som kan bidrage til at ændre og styrke en persons adfærd.”
Når vi giver feedback, handler det altså om, at aktivere de observationer som vi har gjort om vores kollegaer eller medarbejdere. Måske har vi lagt mærke til noget ved deres måde at gennemføre processer på, eller deres tilgang til forandringer eller til deres måde at præsentere på under teammødet. Det handler om at kombinere vores observationer, med vores erfaringer fra tidligere og et velmenende ønske om at hjælpe vores medmennesker.
For at mindske forvirringen og tvetydighed når vi taler om feedback med vores kollegaer, kan vi med fordel inddele feedback i tre hovedtyper; anerkendende feedback, udviklende feedback og evaluerende feedback.
De forskellige typer af feedback tilgodeser forskellige menneskelige behov, og netop derfor er det en god idé at skabe et sprog om.